ผู้ถือหุ้น EA เข้าเยี่ยมชมโรงไฟฟ้าฯขนาด 90MW อ.ตาคลี จ.นครสวรรค์
ผู้ถือหุ้น EA เข้าเยี่ยมชมโรงไฟฟ้าพลังงานแสงอาทิตย์ ขนาดกำลังผลิต 90MW อ.ตาคลี จ.นครสวรรค์ บนพื้นที่ 1,850 ไร่ 
3 ส.ค. 2559


บริษัท พลังงานบริสุทธิ์ จำกัด (มหาชน) หรือ EA ให้การต้อนรับคณะผู้ถือหุ้นในโอกาสเดินทางเข้าเยี่ยมชมโรงไฟฟ้าพลังงานแสงอาทิตย์ ขนาดกำลังการผลิต 90 เมกะวัตต์ ที่อำเภอตาคลี จังหวัดนครสวรรค์ บนพื้นที่ 1,850 ไร่ ซึ่งในปัจจุบันจำหน่ายไฟฟ้าให้กับการไฟฟ้าฝ่ายผลิตแห่งประเทศไทย (กฟผ.) แล้ว โดยปัจจุบันโรงไฟฟ้าพลังงานแสงอาทิตย์ของ EA มีกำลังการผลิตรวม 278 เมกะวัตต์ ขณะที่ความคืบหน้าของโรงไฟฟ้าพลังงานลม โครงการหาดกังหันขนาด 126 เมกะวัตต์ คาดว่าจะเริ่ม COD ได้ภายในไตรมาส 3/59 นี้ ซึ่งจะทำให้ในปี 2559 บริษัทจะมีกำลังการผลิตโรงไฟฟ้าเพิ่มขึ้นเป็น 404 เมกะวัตต์ ตามเป้าหมายที่วางไว้